ασυλον κατα τα προστεταγμενα. βασιλει πτολεμαιωι θεωι φιλοπατορι και φιλαδελφωι χαιρειν διονυσοδωρος αθηνοδωρου αθηναιος υπαρχει εν ευημεριαι του αρσινοιτου ιερον αμμωνος και των συνναων θεων συμπεπτωκος και τοις ολοις εξηρημωμενον. βουλομαι επ αυξησει των τοις θεοις ανηκοντων ανοικοδομησαι τουτο τοις ιδιοις ανηλωμασι και επιγραψαι υπερ σου δεσποτα βασιλευ οπως αι τε [θ]υσιαι και αι [σπ]ονδα[ι] επιτελωνται κτ[ι]σθεντος του σημαινομενου ιερου υπερ τε σου και των προγονω[ν σ]ου μενουσης και της παρα των πλησιων ιερων συνκεχ[ω]ρημενης ασυλιας μηδενος εισβ[ιαζο]μενου μηδ εκσπαν τους εν τωι [ιερωι] και παστοφορους και τους αλλους τους καταφευγοντας καθ ονδηποτουν τροπον δεομαι σου του νικηφορου θεου ει δ[οκ]ει αβ[λαβ]ους του πραγματος υ[π]α[ρ]χοντος [καθ ην] εχεις προς το θειον ευ[σεβ]ει[αν] προσταξαι θηριδι τωι συγγενει και υ[π]ομνηματογραφωι οπως γραψη τω[ι] τ[ο]υ νομου στρατηγωι και οις καθηκ[ει ε]ιδως πο[ιου]μενον τα της αναν[εωσεω]ς προν[ο]ηθηναι ως μετατ--λ- ασυλιας τοπον η ενκ[ολαφθ]η[τω εν τ]ηι υπ εμου στηληι ανατε[θεισηι] περιεχουσα της εντε[υ]ξεως και του προς αυτην χρηματισμου το αντιγραφον τουτου δε γενομενου εσομαι ευεργετημενος διευτυχει. ετους θηριδος γεινεσθω. εγραψε πτολεμαιος διδυμου κοινος γραμματευς.
Eg. — Euhemeria (Qasr el-Banat) — 69/8 BC — SB 3.6155
 69/8 BC 